એક દિવસ અચાનક એનું બોલવાનું ખૂબ જ ઓછું થઇ ગયું. મેં પૂછ્યું તો કહે “કંઇ નથી”. એ પણ ધીમા અવાજે ... ધીરે ધીરે તો ધીમો અવાજ પણ બંધ થઇ ગયો. અમે ફેમિલી ફિઝીશીયનને બતાવ્યું. એમણે ચેક કર્યું, કહ્યું બધુ બરાબર છે. એકાદ- બે દિવસમાં ઓ.કે. થઇ જશે. બે દિવસ પછી પણ કોઇ ફરક ન પડ્યો. અમે ઇ.એન.ટી. સર્જનને બતાવ્યું. એમણે ડીટેઇલ તપાસ કરી જાયું. એમણે તો કન્ફર્મ કહ્યું કે સાનવીનું ગળું અને સ્વરપેટી નોર્મલ છે. એમણે કોઇ સાયકોલોજીકલ સમસ્યા હોવાની શંકા કરી. એટલે અમે તરત જ તમારી પાસે આવ્યા છીએ.’ સાયકોલોજીસ્ટ પાસે આવેલા સાનવીના મમ્મી પલકબહેનના અવાજમાં ચિંતા સ્પષ્ટ દેખાઈ આવતી હતી.